गाने का टाइटल होगा सूरमा, लार्ज स्केल पर जेल का सेट बनाकर हुआ शूट
Jawan fist song will release on 27th july, titled sorma, shot in the jail setup, शाहरुख खान की अपकमिंग फिल्म ‘जवान’ को लेकर फैंस बेहद एक्साइटेड हैं। जब से इसका प्रीव्यू रिलीज हुआ है तभी से चारों तरफ फिल्म की चर्चा और तारीफ हो रही है। फैंस इसके गानों का भी बेसब्री से इंतजार कर रहे हैं। इसी बीच सुनने
शाहरुख खान की अपकमिंग फिल्म ‘जवान’ को लेकर फैंस बेहद एक्साइटेड हैं। जब से इसका प्रीव्यू रिलीज हुआ है तभी से चारों तरफ फिल्म की चर्चा और तारीफ हो रही है। फैंस इसके गानों का भी बेसब्री से इंतजार कर रहे हैं।
इसी बीच सुनने में आया है कि फिल्म का पहला गाना 27 जुलाई को रिलीज हो सकता है। रिपोर्ट्स की मानें तो इसका टाइटल ‘सूरमा’ होगा। बताया जा रहा है कि इस गाने को जेल के सेटअप में शूट किया गया है।
एटली कुमार निर्देशित जवान में शाहरुख खान के अलावा नयनतारा और विजय सेतुपति अहम रोल में होंगे। फिल्म में दीपिका पादुकोण, विजय और संजय दत्त जैसे एक्टर्स कैमियो रोल में नजर आएंगे।
प्रीव्यू में देखने को मिली थी झलक
फिल्म से जुड़े एक सूत्र की मानें तो यह गाना 27 जुलाई को इंटरनेट पर रिलीज होगा। यह अनिरुद्ध के म्यूजिक और अमेरिकन-इंडियन रैपर राजा कुमारी के रैप का कॉम्बिनेशन हो सकता है। गाने का टाइटल सूरमा होगा और इसकी एक झलक प्रीव्यू में भी देखने को मिली थी।
चेन्नई में लार्ज स्केल पर शूट हुआ था यह गाना
यह एक हाई बजट सॉन्ग है जिसे चेन्नई में जेल का सेट बनाकर लार्ज स्केल पर शूट किया गया था। गाने में शाहरुख के पीछे कई फीमेल बैकग्राउंड डांसर्स नजर आएंगी। इसे ललिता और शोभी ने कोरियोग्राफ किया है।
फिल्म से बॉलीवुड डेब्यू कर रहे हैं अनिरुद्ध
फैंस को इस फिल्म के म्यूजिक एल्बम का बेसब्री से इंतजार है। इसकी एक बड़ी वजह इसके म्यूजिक डायरेक्टर अनिरुद्ध हैं। अनिरुद्ध, यूथ के बीच में काफी पॉपुलर हैं। चर्चा है कि उन्होंने इस फिल्म में म्यूजिक देने के लिए 10 करोड़ रुपए चार्ज किए हैं। 
पहली बार बाल्ड लुक में दिखेंगे शाहरुख
फिल्म जवान 7 सितंबर को थिएटर्स में रिलीज होगी। इसमें शाहरुख खान एक बार फिर से डबल रोल में नजर आएंगे। इसके साथ ही वो पहली बार स्क्रीन पर बाल्ड लुक में भी दिखेंगे।